þrátt fyrir að stóru áform Ron Howards og framleiðenda Dark Tower-myndanna virtust á bak og burt , hefur verkefninu verið veitt nýtt líf . Planið var að gera þríleik kvikmynda og tvær mini-seríur byggðar á stærstu bókaseríu Stephen Kings . Bækurnar fjalla um persónuna Roland Deschain , kúrekalegan harðjaxl í heimi auðnar og myrkrar fantasíu , sem svífst einskis til að komast í hinn myrka turn , eins konar miðpunkt allra alheima . Á leiðinni kynnist hann föruneyti sínu og er serían einstök blanda af fantasíu , vestrum , hrylling ásamt mörgum verkum Stephen Kings og hefur hann sjálfur lýst því yfir að þetta sé meistarastykkið sitt . Lengi hafa aðdáendur bókanna beðið eftir einhvers konar mynduðu efni byggðu á seríunni og nú er þann draumur búinn að taka stór skref í átt raunveruleikans . Brian Grazer , einn framleiðanda myndanna ásamt Ron Howard og Akiva Goldsman , staðfesti að verkefnið mun komast í framleiðslu þökk sé nýrri lausn á peningavandanum sem sparar framleiðslunni heilar fjörutíu og fimm milljónir dollara : „ Við höfum fundið leið til að skera út 45 milljónir dollara án þess að breyta stærðinni og veita [ The Dark Tower ] góðan endi . Í 140 milljóna uppkastinu voru sögulokin ekki jafn fullnægjandi . “ Bækurnar hafa hlotið mjög blendnar viðtökur lesenda og gagnrýnenda -jafnvel undirritaður hefur lesið fyrstu þrjár án þess að móta mjög fullnægjandi álit , en þær eru vel þess virði að kíkja í - og hefur lengi verið deilt um hvort æskilegt sé að gera kvikmyndir um ferð Rolands og föruneytisins . Þó er gott að vita að verkefnið sé í góðum höndum og að það komist alla leið . Javier Bardem er ennþá valkostur framleiðanda sem Roland Deschain og verður spennandi að sjá hvað verður úr þessu metnaðarfulla verkefni .